ming030890/wiki-yue-high-quality huggingface dataset:
廣州醫科大學附屬第三醫院

醫院喺1899年12月12號成立，最初係美國基督教長老會辦嘅廣東女醫學堂屬下嘅贈醫所。醫院成立1週年之後，女醫學堂脫離贈醫所而獨立。而贈醫所喺1902年4月23號改名做「柔濟醫院」，直到1930年改成由華人自己嚟辦嘅醫院。中華人民共和國成立之後無耐，嗰時規定唔畀有私人機構，喺1954年2月1號俾廣州市人民政府接辦而改名做「廣州市第二人民醫院」。1998年重喺婦產科嘅基礎上，成立咗廣州市婦產科研究所。2006年5月22號轉畀廣州醫學院管理，從而改名做「廣州醫學院第三附屬醫院」；2013年6月18號，由於廣州醫學院改名做「廣州醫科大學」，醫院亦改名做「廣州醫科大學附屬第三醫院」。
廣州酒家

廣州酒家廣州市登記保護文物單位喺邊荔灣區文昌南路近十甫、十八甫嘅交界。籌86登錄2002年9月
廣州酒家（粵拼：gwong2 zau1 zau2 gaa1，上交所：603043）係中國廣東省廣州市嘅一間好出名嘅老字號酒樓，喺1935年開始創辦。呢間酒樓有12間分店，佢嘅總部喺荔灣區文昌南路2號嗰度。呢間酒樓喺成個廣州嚟講，佢係名氣最大嘅一間，佢有「食在廣州第一家」嘅稱號。

史
其實呢間酒樓之前係西關嘅文昌廟同埋洪聖廟，但係呢兩間廟喺1921年嗰陣，廣州市政府話整條文昌路出嚟嗰陣先至拆咗。到咗1935年，喺光復南路嘅英記茶莊舖嘅檔主——陳星海，得咁橋就睇啱呢度先至開咗間酒樓，由於間酒樓係向西南邊，所以先至改咗名嗌「西南酒家」。不過到咗1938年就唔好彩，撞正火燭燒冧咗，但係到咗1940年冬天，陳星海、關樂民同埋廖弼等人夾埋出錢重新起過間酒樓，重攞咗「食在廣州」嘅意思先至將之前「西南酒家」嘅名改做「廣州酒家」。雖然話喺1950年2月嗰陣酒樓就停咗業，但係後嚟由蔡偉漢出錢嚟重新開返。直到1956年2月嘅公私合營之後先至變咗國企，到咗文革之後重係用返呢間酒樓嘅名嚟開業。喺1983年7月份重將成間酒樓都升咗級嘅同時，甚至喺1989年12月30號開始，喺出面開咗幾間分店。其中第一間分店就喺而家海珠區嘅濱江西路嗰度。間酒樓重喺1991年成立咗廣州酒家集團公司嘅同時，甚至喺2005年9月份甚至俾廣州市人民政府話咗係市級文物同埋全國十佳酒家等一系列嘅稱號。
2017年6月27號，廣州酒家喺上海證券交易所上市。

分店
廣州酒家開咗12間分店，其中11間開緊，1間執咗笠。佢嘅主要分店：
喺度開緊嘅
已經執咗笠
打簿機

打簿機，係種銀行用到嘅機，用嚟打印簿仔，顯示銀行戶口嘅錢銀紀錄。銀行櫃員操作又得，人客自己操作亦得。
打磨廠街

打磨廠街（粵拼：daa2 mo4 cong2 gaai1；簡化字：打磨厂街）係中國北京嘅東西走向馬路，喺東城區。西邊從草廠三條開始，一直去到東邊嘅崇文門外大街。

敘述
全長1km，闊8～23米，1～2車道，馬路分開咗東、西兩條。其中西街凈畀從西向東行，東街係雙行線。

打磨廠街嘅兩條道路，起點到終點
西打磨廠街：從珠市口東大街開始，一直去到祈年大街。
東打磨廠街：從祈年大街開始，一直去到崇文門外大街。
打穀

打穀，又叫脫穀，係將收割咗嘅穀物嘅籽（穀粒）同莖分離嘅動作，下一步就可以揚穀。
打窿機

打窿機，文具一種，係用來打窿嘅機。一般用喺紙上，有單窿或雙窿，但亦有其他款。文件打咗窿就可以用嘢穿埋。大部機可以穿啲紙，個款亦唔同。亦有穿皮用嘅打窿機。

文
英文叫打窿機做Hole punch。
打茄輪

打茄輪（又叫濕吻、打車輪），係一種浪漫而性感嘅咀嘴方法。係將條脷伸入對方口入面，互相掂到對方條脷。打茄輪會掂到對方個嘴唇、脷同口，呢啲部份相當敏感，所以會帶嚟性刺激。世界上有好多地方嘅社會風俗唔鼓勵人哋喺公開場合打茄輪，甚至將佢當係避忌。亦有啲傳染病係會透過打茄輪嚟傳染。
相傳喺古代，一啲男人會將一啲酒放喺屋企，有啲老婆會趁老公去咗返工，然後偷老公啲酒嚟飲。老公為咗知道老婆有冇偷飲酒，老公放工返屋企就會將條脷放入老婆個口入邊，睇下有冇酒味。於是乎嘴唇貼嘴唇，再將條脷伸入對方口中就變成咗浪漫嘅行為，因為呢個係老公同老婆之間先會做嘅嘢。
「茄輪」本身係一個英文字cannon，cannon有碰撞嘅意思，用喺呢度可以表示嘴唇同嘴唇之間嘅碰撞。而「打」呢個字喺廣東話入面有「進行中」嘅意思，例如「打甂爐」，就係一路煮，一路食，所以呢度嘅「打」都有咁嘅意思。至於個「輪」字就有交互輪轉嘅意思，呢度指兩條脷互相轉嚟轉去。
打石膏

打石膏係用石膏（或者類似材料）固定骨折肢體嘅療法，等啲骨可以慢慢復原，好返就可以拆除。
打磚塊2000

打磚塊2000（英文：Breakout 2000）係由雅達利開發嘅彈珠消除類遊戲，1996年推出。
打草驚蛇

打草驚蛇係三十六計入面嘅第13個計策，歸類入攻戰計，內容係當有懷疑就要偵探確實，等到完全掌握情況先至行動。
李映雪

李映雪（粵拼：lei5 jing2 syut3；1989年—），係中國填詞人。佢亦都喺建設銀行山東威海分行做嘢。
李春波

李春波（粵拼：lei5 ceon1 bo1；1968年11月12號—），係中國男唱作人、導演。

經歷
2001年，佢執導嘅電影《女孩別哭》攞到好評。
李星和

李星和（1986年12月8號—）係大韓民國嘅一個男藝人同埋歌手。
李星熲

李星熲（英文：Cherry Lee Sing Wing，1993年7月20號—），真名李洛鈞，用過藝名唐詩勁、詩勁，係香港女演員、YouTuber，2015到2021年做過《100毛》美術部平面設計師同毛記電視旗下藝員，依家係自由身藝人。

簡歷
李星熲係獨生女，細個喺樂富、馬頭涌嗰頭大，1999到2012年曾經喺馬頭涌官立小學（紅磡灣）同新亞中學（中一到中五讀商科）讀書，2014年12月攞埋香港知專設計學院傳意設計學系嘅視覺傳意高級文憑。佢畢業之後就去香港迪士尼樂園做咗兩個月，2015年初加入《100毛》美術部，嗰陣主要負責平面設計（《100毛》、《100模》、《黑紙》同其他幕後設計）；後來公司旗下嘅毛記電視唔夠人做幕前，所以被安排客串出鏡。2016年1月，佢喺《第一屆十大勁曲金曲分獎典禮》做過分獎小姐，直到《萬千呃like賀台慶》舉行嗰時先用化名「唐詩勁」（影射藝人唐詩詠、由老闆林日曦改嘅）演出，跟住做埋毛記電視偽員（藝員），開始用「詩人主播」造型主持《六點半左右新聞報道》，出名喺節目裏面拋書包（詩句）。
李星熲除咗做主播，亦都參與過好多原創節目：《處旅行》、《愛護同事協會》、《毛記演偽人協會》等。2018年3月起，佢同男朋友王啟豪（崔建芒）一齊搞 YouTube 頻道「智將情侶 ♥ Cherry Kyle」，2020年7月重一齊參加 ViuTV 真人騷節目《調教你男友》。2021年5月中，佢希望轉吓工作環境同搵多啲機會，所以繼同事王雍泰（龍志權）離巢之後，決定離開《100毛》兼毛記電視，又改一個新藝名「李星熲」，諗住向電視、電影方面發展。
時空旅人

時空旅人 (電視節目)：2017年香港電視娛樂製作嘅遊埠節目。
時敏橋

時敏橋（粵拼：si4 man5 kiu4）係中國廣東省廣州市嘅一座橋，喺荔灣區多寶路嘅荔枝灣涌上邊，呢條橋因舊時附近有時敏學堂而改成噉嘅名。
時空圖

時空圖（粵拼：si4 hung1 tou4；英文：spacetime diagram）係相對論上成日用嘅圖，有兩條軸，一條表示時間另一條表示空間。
閔考斯基圖（Minkowski diagram）係時空圖當中最常用嗰種。
時程

時程（schedule）喺項目管理上係指將搞緊嗰個項目啲「幾時要做到啲乜」嘅資訊列嗮出嚟嘅表。
時昌迷你倉

時昌迷你倉（英文：SC Storage）係香港一間經營迷你倉業務嘅公司，2001年喺油塘開第一間迷你倉，而家有超過四十間。2013年，時昌迷你倉準備喺香港上市集資超過一億港紙，但最後搞唔成，原因有兩個版本：一個係話旗下部份迷你倉租用嘅工廈都有好多消防同僭建問題，港交所唔批；另一個話創辦人唔想公開舖租等商業資料。
2016年6月21號，時昌喺淘大工業村嘅迷你倉發生四級大火，大量租戶物品被燒毀。
時空穿梭

時空穿梭，又叫時空穿越、時空旅行、時間旅行，即係個人或樣嘢由一個時間去到另一個時間，可以而家去未來或者以前，有啲似一般嘅旅行，由一笪地方去遞度。時空穿梭喺現實一般被視為唔可能嘅，但至於係咪真係唔得就唔知喇，而且未有人成功穿越到時間。喺科幻片同小說呢樣嘢成日用到。時空穿梭嘅構想多數要用機器實現，而涉及到嘅機器就叫時光機，而經歷時空穿梭嘅人就叫時空旅人，皆因多數都係由未來嚟到當今，所以又叫未來人。

自稱未來人
有啲人自稱係由未來時空穿梭返嚟嘅人，經過社交媒體或者唔同渠道，預言未來會係點樣。由於大眾對未來嘅興趣，所以當呢啲預言出現嘅時候，往往會有唔少人嘅關注。不過，關於穿越時間或者時空旅人係咪真實存在，依家科學上並無根據。亦有啲人覺得，話自己係時空旅人嘅人，其實係喺度吹水，嘩眾取寵。
時氏

時係唐人姓氏，喺《百家姓》裏頭排第83位。
呢篇時氏係同姓氏有關嘅楔位文章，重未寫完嘅。麻煩你幫手充實佢。
政治迫害

政治迫害係一種迫害，指獨裁者或政黨基於政治（維持統治、獲得或鞏固權力）嘅目的同利益，對威脅或疑似威脅佢執政地位嘅個人、團體同埋其他黨派，利用國家機器不擇手段咁進行迫害。

形式
喺個人層面：肉體上毀滅，傷害，限制人身自由同埋其他合法權利，恐嚇，人格上詆毀，道義上誹謗等；
喺組織層面：組織上瓦解、經濟上制裁，阻撓佢哋嘅活動等。
非特定組織：集體屠殺。

例子
留意被指控嘅政權往往唔會承認自己進行緊政治迫害，所以以下清單對部分讀者嚟講會有爭議。

以往嘅例子
新加坡：部分觀點認為，新加坡政府對於一啲反對派人士進行政治逼害。
余澎杉就被美國政府視為新加坡政治逼害嘅受害者。而余澎杉去到2017年就得到美國政府嘅政治庇護。
另外有啲觀點認為冷藏行動係當時總理李光耀對反對派嘅政治打壓，但李光耀就話係為咗防止共產黨控制公共機構，係出於國家安全嘅考慮。
蘇聯：古拉格 (1918年至1953年，但秘密警察等其他手段仍然存在)

現存嘅例子
中國
新疆地區：維吾爾族種族滅絕
香港地區：主要係通過未經香港人同意或諮詢，強行訂立嘅《香港國安法》去對泛民主派進行唔同嘅政治檢控同迫害（例：蘋果日報同壹週刊停刊事件、針對2020年香港民主派初選嘅檢控同拘捕），同埋強行通過『完善選舉法案』，大幅度壓縮泛民主派參政嘅空間。
政變

政變（源自法文嘅coup d'État，意思係「國家嘅襲擊」）係指政府內部一部分人突然間違憲地推翻政府，奪取國家政權。政變嘅目的係成立新嘅軍事或者民事權力機構，反叛者能夠揸實佢哋嘅權柄就等於政變成功。政變唔係完全失敗而又唔成功嘅話，或者會搞到內戰。政變涉及軍隊作反會叫兵變，同革命嘅主要分別係通常唔會涉及到民間，但係失敗咗一樣會當做叛亂。
政策

政策（英文：policy）係指政府、機構、組織或個人為咗實現目標而訂立嘅計劃。

相關理論
睇埋：經濟學同政治學
Info：輕推理論
輕推理論（nudge theory）係一套有關 「點樣用細微嘅操作，改變人嘅行為同決策」嘅社會科學理論。呢套諗法指出，人本性上就有好多細微嘅行為傾向，制定政策嘅人可以運用呢啲傾向作出細微操作，引導（但唔使迫）人做出「理想」嘅行為。
舉個具體例子，有唔少研究消費行為同健康嘅工作者都想諗辦法要啲人食嘢食得健康啲，即係想人食多啲蔬菜生果，食少啲垃圾食物噉。而佢哋當中有人試過用自助餐做實驗，發覺
啲人喺自助餐度攞嘢食嗰陣，傾向會攞自己最先望到嘅嘢食（細微行為傾向）；
於是佢哋就運用呢點，特登將啲健康嘅嘢食擺喺自助餐枱上樣眼嘅位，同時將啲冇咁健康嘅嘢食擺喺冇咁樣眼嘅位（細微操作）；
結果發現，呢樣操作的確能夠令食自助餐嘅人攞多啲健康嘢食；
－成功引導啲人做出「食得健康啲」（畀人認為係理想）嘅行為。
輕推理論喺 2000 年代尾源於行為經濟學（behavioral economics），不過出咗幾年就引起咗多個社科領域嘅關注，喺營銷、管理以至醫療等嘅領域上都有受到採用。
政治諷刺

政治諷刺（英文：Political Satire）係一種專門喺政治議題入面苦中作樂嘅藝術表現手法。政治諷刺一般會用幽默、諷刺、誇張同埋嘲笑嘅手段嚟揭露政客嘅愚蠢行為同埋批評佢哋嘅惡習，尤其係一啲受到當代政治影響嘅熱門話題，目的係苦中作樂，從一般人控制唔到嘅政治問題裡面攞到樂趣。
喺眾多政治諷刺作品入面，政治諷刺漫畫特別鍾意攞當代政治熱門話題嚟搞笑，同埋表達箇中嘅無奈。而政治諷刺電影係通過喺政治話題裏面攞到娛樂成份嘅電影藝術。政治諷刺電影嘅表達手法通常係幽默、諷刺、誇張同埋嘲笑，目的係揭露同埋批評政客嘅愚蠢行為同埋惡習，特別係受到當代政治影響嘅熱門話題。
政治諷刺同政治抗議唔同，因為政治諷刺唔一為咗影響政治走向，好多情況下作者亦未必想咁做。喺本質嘅角度睇，政治諷刺本身好少可以俾到有建設性嘅政策同埋觀點。喺作者同埋讀者嘅角度，政治諷刺只係一種借政治嚟發揮嘅諷刺作品，主要係發洩不滿，揭露政治問題，而唔係提供政策同政治解決方案。
林玥

林玥（Alex，1990年5月17號—）係香港藝人，第26期無綫電視藝員訓練班學員。
林玉緒

林玉緒 ，係日本嘅一個女藝人同埋配音員。
林玉鳳

林玉鳳（葡文：Lam Iok Fong, Agnes，1972年3月7號—）係澳門立法會議員，由2017年做到而家，本身係澳門公民力量成員。
林珊妮

林珊妮（英文：Shweta Lam，1997年—），係香港女藝人，中印混血兒，2021年參加ViuTV選美真人騷《造美人》而畀人認識。佢喺《造美人》總決賽攞第四名，之後有幫ViuTV做節目主持。
後驗概率

喺貝葉斯概率度，一件隨機事件  嘅後驗概率（英文：posterior probability）係指已知事件  發生咗， 發生嘅概率（得到知識之後估計嘅概率）。
後驗或然率日文叫做事後確率。而越南文係用中文加上日文掉過來組合而成叫做確率後驗。

定義
呢節要加長。

計法
呢節要加長。
後陽成天皇

後陽成天皇（1571年12月31號—1617年9月25號），原名和仁，之後改過名周仁（日文：周仁／かたひと Katahito），係日本第107代天皇，1586年到1611年在位。
老豆係誠仁親王（陽光院太上天皇），爺爺係正親町天皇。

經歷
後陽成天皇在位期間，江戶幕府成立，江戶做咗全國政治中心，開展日本史上嘅江戶時代。
後嚟，佢想傳位畀細佬八條宮智仁親王，但就因為江戶幕府嘅反對，又唔想傳畀親幕府嘅大仔良仁親王，最後佢傳位畀三仔政仁親王，即係後水尾天皇。
後醍醐天皇

後醍醐天皇（1288年11月26號—1339年9月19號），本名尊治，係日本第96代天皇，1318年到1339年在位。
後金

後金（粵拼：hau6 gam1；滿文：ᠠᡳᠰᡳᠨᡤᡠᡵᡠᠨ，穆麟德：aisin gurun），正式國號大金（daai6 gam1），係1616年（明朝萬曆四十四年）由女真阿頭努爾哈赤喺滿洲赫圖阿拉創立嘅政權，直到佢個仔皇太極1636年（明朝崇禎九年）改國號大清。史學家為咗避免同之前金國搞亂，所以叫佢做後金。
後青春期的詩

《後青春期的詩》（英文：Poetry of the Day After），係臺灣樂團五月天出嘅第七張錄音室唱碟。喺2008年10月23號由相信音樂發行。

簡介
呢張唱碟用咗近半年時間去整。同時攞到第20屆金曲獎最佳樂團獎。
後鳥羽天皇

後鳥羽天皇（1180年8月6號—1239年3月28號），係日本第82代天皇，1183年到1198年在位。
後鳥羽天皇在位期間，鐮倉幕府成立，開始由幕府把持朝政，鐮倉做咗實質嘅政治中心，開展日本史上嘅鐮倉時代。
後量子密碼學

後量子密碼學（粵拼：hau6 loeng6 zi2 mat6 maa5 hok6）係响廿一世紀初興起嘅一套密碼學，同打前嘅密碼學技術最大分別在於想抵抗用量子運算嚟行嘅密碼分析。簡單講，廿世紀後期至廿一世紀初嘅電腦保安技術好多時都係靠將啲資料攞去加密，要破解呢啲加咗密嘅資料要做大量運算，而咁大量嘅運算現實電腦根本處理唔掂。但係後嚟量子電腦做到極高嘅運算能力，能夠破解呢啲技術做嘅加密，於是密碼學相關領域嘅專家就諗計應對量子運算。
呢篇文嘅概論部份，會用一般人都睇得明嘅方式講解，而概論後就會有比較專嘅內容。如果喺概論後嘅部份遇到有基本概念唔識，可以去參考吓密碼學同量子運算，亦可以睇睇運算複雜度嘅概念。

概論
密碼學嘅示範；呢封信望落好似係語無倫次嘅符號，但寫信人同收言人暗中知道封信噏乜。
内文：密碼學同量子運算
睇埋：運算複雜度
首先，要係噉咦講吓密碼學係乜。响廿一世紀初嘅資訊科技當中，電腦同電腦之間係噉互傳資訊。想像依家有個人打開一個 HTTP 開頭嘅網站（例如維基百科）嚟睇，佢部電腦—可以係手提電腦、檯上電腦或者智能手機等—會用傳輸層安全性（TLS）連去個網站嘅伺服器度。TLS 會結合一連串嘅密碼學作業，將啲資訊轉化做一串串望落完全語無倫次嘅符號，即係
用家傳咗嘅資訊：「我個電話號碼係 1234-5678。」
轉化完出嘅符號：「ojM14hutsdnJuwef」
—噉嘅話，有惡意嘅第三方人士（例如係想偷人信用咭號碼嘅黑客）就睇唔明呢啲資訊，同時收資訊嗰方當然係暗中知道點樣解讀段符號。進階啲嘅密碼學技術仲可以達致檢驗吓資訊係咪堅嘅，令到有惡意嘅第三方人士唔可以篡改資訊，或者透過假扮其他人嚟攞佢哋冇權攞嘅資訊。當一個打開個網頁嚟睇，佢個網頁瀏覽器可以接觸網站嘅伺服器 download 個伺服器條公開密匙（簡化講係幫手將符號轉化嘅數據），用條密匙同伺服通訊，噉就好安全。
喺廿一世紀初，密碼學技術通常都運用咗運算複雜度嘅概念。想像依家黑客想試吓撞密匙，即係將所有可能嘅密匙列晒出嚟，再逐個逐個攞去撞，想靠撞嚟破解段符號。問題係密碼學技術用咗好多數學原理，要靠撞嚟破解啲符號，平均要花（例如）足足一百萬年咁耐嘅時間先破解得到。不過研究表明咗，行量子運算嘅電腦可以達致極高嘅運算能力，例如本來要成一百萬年先計到嘅數，佢哋可以喺一個月內計完，於是好多電腦保安同相關領域嘅專家就開始擔心，量子運算嘅強勁運算力會唔會畀黑客用嚟輕易破解密碼學符號，於是就出咗後量子密碼學嘅諗頭—意思係指「用嚟應對量子運算後嘅世界」嘅密碼學。
斷裂

斷裂（英文：fracture）係指一件物體因為應力而分開做兩嚿或者更多嚿。
斷頭台

斷頭台係一種執行死刑嘅架生，用嚟將死囚斬頭。斷頭台由一個高身直立架同埋一塊刀片組成，刀片用一條繩吊喺直立架個頂。行刑嗰時，死囚會被鎖喺直立架下面，之後劊子手會切斷條繩，刀片跌落嚟斬頭。
微交易

微交易（英文：micro-transaction），又叫氪金或課金（日文：アイテム課金／あいてむかきん Aitemu Kakin），係日文源詞，唔係傳統粵語或其他華文嘅用詞。
通常指電子遊戲常用嘅一種搵錢方法，指玩家可以用真錢買遊戲內部嘅虛擬錢，再用嗰啲虛擬錢買物件。呢啲物件買咗會令玩家玩得更加開心，例如係一啲額外嘅關卡、角色、或者飾物等。

延伸用法
千禧後嘅後生仔女用氪金、課金會多啲，一般係延伸指數碼遊戲度落重本加資源、到ACG界度嘅落重本搜刮各種fans產品等。而「課」都可以單獨指代呢類行動，相對嘅用法會多樣化，例：
零課
免課
重課
課爆
循環表示

循環表示（Cycle Notation），又叫做循環（-cycle），係一種數學上嘅表達。主要係用嚟簡化執位入面轉換。
循環表示係由法國數學家郝氏（Cauchy）喺1815年發明，佢可以好簡單咁表達一個執位。
例如：
就可以簡化做。
因為係得自己一個，所以可以寫做。

解釋
表示嘅嘅循環。
利用上面嘅例子，嘅意思係之後出；之後出。咁因為去，之後又去返，咁就出現咗一個循環。可以參考下右面嘅圖片。
考慮另一個例子：
咁可以寫成同。
一般，有四嚿嘢，所以佢嘅長度係，會叫佢做-循環（-cycle）。
如果有咁多嚿嘢，咁佢就係一個-循環（-cycle）。
表示入面之間嘅循環。
同時，都可以代表住；咁。
如果又有兩個執位，。
咁。呢嚿嘢係右睇到左，睇最右個循環；之後右面數起第二係無，所以跳過佢；去到下一格；到最後一格都係無，所以最後。
表示嘅嘅循環。
因此：。

非連接循環積存在
一個有限集嘅執位一定係一個循環或者係幾個循環嘅積。（呢幾個幾循環嘅積就係非連接循環，Disjoint Cycle）

非連接循環溝通性質
如果同呢兩個循環係無重複嘅元素，咁。
循道衞理楊震社會服務處

循道衞理楊震社會服務處（Yang Memorial Methodist Social Service）喺1967年成立，係一間多元化嘅社會福利服務機構。

史
早喺1953年，衞理公會係香港開展教會工作嘅時候，美國嘅衞理公會社會福利部亦都同時開始係香港提供多類型嘅服務。哩個部門係香港同世界四十多國家地區提供緊急救濟、現金援助同徙置等工作，並且同多個世界性同唔分宗派嘅福利機構緊密合作，其中包括美國基督教世界服務會，同埋瑞士普世教會協會。
當香港早期重缺乏曾經接受訓練嘅社會工作人員時，衞理公會福利部同當時多個福利機構係香港從事多項緊急援助服務。等到衞理公會本身建立咗一班專業社會工作人員後，福利部事工喺1967年正式轉交衞理公會安素堂贊助同成立「楊震社會服務中心」，中心嘅命名係紀念安素堂第一位主任楊震牧師。楊震社會服務中心同安素堂係窩打老道嘅新大樓，亦喺1967年十月廿九日正式啟用。
香港衞理公會同循道公會喺1975年正式合併為「循道衞理聯合教會」，而「楊震社會服務中心」喺1990年亦改名做「循道衞理楊震社會服務處」。
微仲

微仲（？—？），原名子衍，一名子泄，號仲思，又叫微仲衍，係帝乙二仔、微子啟細佬、紂王辛嘅大佬，係宋國第二代君主，同時係孔子嘅祖先。
響大佬微子死咗之後，因為微子個仔微伯響周朝做人質，唔可以繼承君主一位，所以由微仲佢繼任。響佢死咗之後，由仔子稽繼位，係宋公稽。
微信支付

微信支付（英文：WeChat Pay）係騰訊旗下應用程式微信內置嘅流動支付功能，以綁定銀行卡嘅快捷支付為基礎，由財付通運營同提供支付牌照。
截至2017年第四季，微信支付係中國大陸嘅第二大流動支付平台，市場佔有率達38.15%。

微信支付香港
微信支付香港（WeChat Pay HK）喺2018年1月開始可以用部份網上銀行同信用卡增值。同年9月底，港版微信支付接入香港轉數快（FPS），可以即時將錢由本地銀行戶口或者其他電子銀包轉入，但係轉出功能就暫時未開放。
2021年，微信支付香港做咗香港政府嘅消費券計劃嘅其中一個指定儲值支付工具。

逃稅爭議
喺一啲國家，微信支付同支付寶被視為幫中國商人逃稅嘅工具，喺2019年5月20號，尼泊爾中央銀行宣布禁止喺當地使用中國微信支付同支付寶，主要原因係因為呢兩款支付方式，會令交易變咗喺中國地區進行，款項無經過尼泊爾當地嘅銀行進行，當地中國商人可以喺冇被徵稅嘅情況下，賺取到更多嘅收入。佢哋又話，若果發現有人繼續用，會進行刑事調查。

被美國政府封殺
喺2021年1月5號，美國總統特朗普為咗遏制中國軟件應用程序對美國人構成嘅威脅，簽署咗一項行政命令，禁止包括微信支付在內嘅中國多個軟件應用相關嘅交易。
循環賽

循環賽（英文：round-robin tournament）係一種比賽形式，所有參賽者都會同其他所有參賽者進行比賽。呢種形式通常用喺各類體育賽事、棋類比賽等，因為佢能夠提供公平同全面嘅競爭環境。循環賽嘅主要特點就係每位參賽者都要同所有其他參賽者進行比賽，通常係一次或多次。比賽結果會根據每位參賽者嘅得分或獲勝場數嚟計算排名，決定最終比賽嘅冠軍或名次。循環賽作為一種公平同全面嘅比賽形式，喺各類競技活動中具有重要嘅地位。無論係聯賽定係分組賽，循環賽都能夠提供精彩嘅競技體驗，幫助觀眾欣賞到高水平嘅比賽。

聯賽
循環賽喺聯賽中嘅應用非常普遍，例如足球、籃球等體育聯賽。喺聯賽中，參賽隊伍會按照循環賽形式進行比賽，每隊都會同其他所有隊伍進行比賽，根據得分決定最終嘅排名。聯賽唔單止考驗隊伍嘅實力，仲考驗佢哋嘅穩定性，因為要經過多場比賽先至能夠獲得最終名次。

分組賽
循環賽亦經常同分組賽結合使用，特別係大規模嘅賽事，例如世界杯、奧運會等。喺分組賽中，參賽隊伍會被分成幾個小組，每組會進行單獨循環賽。每組中表現最好嘅隊伍會晉級到下一輪比賽，噉樣可以有效地縮短賽事時間，同時保證比賽嘅公平性。

例子
世界各地嘅足球聯賽，都係採用循環賽形式，例如英超聯賽，每隊需要同其他19隊進行比賽，最終根據得分排名決定冠軍。又例如，喺世界羽毛球錦標賽中，分組賽階段通常會採用循環賽形式，確保每位選手都有機會同其他選手比賽。

優點
公平性：所有參賽者都有機會同其他所有參賽者比賽，可以更準確評估每位參賽者嘅實力，減少運氣成份嘅影響。
全面性：循環賽能夠提供更多比賽機會，讓參賽者可以充分展示佢哋嘅技術同策略。
競爭性：參賽者需要保持穩定嘅表現，因為每場比賽都可能影響最終排名，可以激發出更高水平嘅競爭。
決定性強：最終結果由多場比賽嘅累積決定，能夠更公平選出最強者。

缺點
時間長：循環賽嘅比賽數量通常較多，可能需要較長時間完成，對選手同觀眾嚟講都可能造成時間上嘅負擔。
疲勞問題：長時間嘅比賽可能會導致選手疲勞，影響佢哋喺之後比賽中嘅表現。
組織複雜：如果參賽者數量較多，賽程安排同場地管理會變得困難，需要更多時間同資源進行組織。
實力差距：如果某啲參賽者嘅實力差距較大，可能會導致某啲比賽冇咁好睇，影響整體嘅比賽質量。

場數計算方法
喺循環賽中，每個參賽者都會同所有其他參賽者進行比賽，以下係場數計算方法：
單循環：場數 = (n×(n−1))/2
例如：世界盃分組賽，每組有4隊：(4×(4−1))/2=6，每組總共進行6場比賽。
雙循環：場數 = (n×(n−1))
例如：英超有20隊：(20×(20−1))=380，總共進行380場比賽。
循道衛理公會

循道衛理公會，或者就噉叫循道公會或者衛理公會，係基督新教其中一個主要宗派，由英國聖公會嘅約翰衛斯理創辦。
微中子

微中子，又叫中微子，係種電中性嘅基本粒子，亦係種費米子，受弱相互作用同萬有引力兩種相互作用影響。
本原半完全數

喺數論中，本原半完全數（或稱素半完全數、質半完全數、本原偽完全數、本原偽完美數）系半完全數嘅細分。如果一個半完全數唔得被任何比佢更小嘅半完全數整除，咁就稱作一個本原半完全數。
原嘅幾個本原半完全數為:6, 20, 28, 88, 104, 272, 304 , 350, 368, 464, 490, 496, 550, 572, 650, 748, 770 , 910, 945, 1184 ... （OEIS數列A006036）
本名陽子

本名陽子 ，係日本嘅一個女藝人同埋配音員。
本吉剛

本吉剛（1967年7月26號—）係日本足球員，司職後衞，效力過藤田工業，浦和紅鑽，大塚製薬，及東京瓦斯。
本哥省

本哥省係安哥拉嘅一個省，喺國土西北部，首府卡西托。
本兮

本兮（兮字讀孩，粵拼：bun2 hai4；簡化字：本兮；哈薩克文：Бен Хі；1994年6月30號—2016年12月24號），原名馬曉晨（maa5 hiu2 san4；马晓晨；哈薩克文：Ма Хіао Цен），係中國大陸嘅回族女歌手，新疆伊犁哈薩克自治州奎屯人，2011年開始踏入歌壇，期間發佈過一系列自創嘅遊戲單曲而出名。2015年出席過喺珠海辦嘅《反恐行動》第四屆MATIC國際錦標賽。
本兮喺2016年12月24號跳樓自殺死咗，終年22歲，但工作室因尊重家屬請求而冇公佈到死因。
本初子午線

本初子午線（英文：Prime meridian），又叫本初經線，即係被定義做0度嘅經線（亦稱子午線）。本初子午線嘅東西兩邊分別叫東經同西經，喺180度相遇。
1884年，美國華盛頓特區舉行嘅國際本初子午線大會上確立格林尼治子午線係經度嘅起點。但法國喺1911年之前重係用緊巴黎子午線做經度起點。
本古里安

本古里安（1886年10月16號—1973年12月1號）係以色列頭一位總理，1955年到1963年在位。
星期五檔案

香港歌手陳慧琳歌曲《星期五檔案》，收錄喺佢嘅《大日子》專輯入面。
星期三港案

《星期三港案》（英文：Wednesday Report），係網絡傳媒平台毛記電視主打新聞紀實節目，喺2015年6月10號起首播。

簡介
節目為1至5分鐘不等嘅紀實時事紀錄片，係毛記電視頭一個非惡搞類型嘅節目，實際上每集節目長達6至9分鐘。個名惡搞自無綫新聞時事專題節目《星期二檔案》。
節目宣稱播放時間係逢禮拜三「癲拿時間」，節目實際上載時間視乎「毛毛」（即毛記電視員工）工作時間而定。
2016年8月3號起節目獲得冠名贊助，成為頭一個獲得冠名贊助嘅常規節目。

節目調動
2016年6月8號，臨時將《4van革命》順延一集，臨時拍攝並播放《心要跳》，報道香港中文大學學生馬倬朗急需心臟捐贈一事。
2016年6月15號起，改由毛記電視偽員擔任旁白。

暫停播映
2016年2月10號：農曆新年假期，同期以《猴子偷毛賀新春》代替。
2016年5月11號：播放萬千呃Like賀台慶。

獎
2016年5月11號：《毛記電視頒獎典禮》「最Like節目」。
星期五

星期五，又叫禮拜五，喺天主教又叫曕禮六，響星期四同星期六之間，亦係星期四之後嘅一日，係一個星期嘅第五或者第六日。
佢嘅英文名 Friday 嚟自日爾曼嘅愛同埋美嘅女神，亦都即係大神奧丁嘅老婆，叫做 Frigg；法文名 vendredi、拉丁文名 dies Veneris 都係維納斯日或者金星日嘅意思；俄文係 пятница，即係「第五日」嘅意思，但係希伯來文係 יום שישי，即係 「第六日」嘅意思。
根據基督教嘅傳統，星期五係耶穌受難嘅日子。
星期四島

他士爹島（Thursday Island ，簡寫TI，又叫Waiben Island或Waibene Island）即係星期四島，係澳洲一個島，島上係澳洲最北嘅城，歸昆士蘭省。島喺澳洲東北半島嘅最叾叾，係去澳洲東岸各埠水路必經之路。個島舊時以採珠為業，引過唔少地方嘅人來採珠。
星期日

星期日，亦都叫做禮拜日，喺天主教又叫曕禮日，指嘅係星期六之後、喺星期一之前嗰一日。
星期日嘅拉丁文名係 dies solis，即係「太陽日」咁解；法文係 dimanche，意思係「天主嘅日子」；英文係 Sunday，嚟自「太陽日」；俄文係 вокресенье，意思係「禮拜日」。
喺古代中國，同埋宜家嘅日本、韓國、朝鮮，一星期以「七曜」嚟分別命名，星期日叫做日曜日。喺中國民間口語叫做，禮拜日，亦都有簡稱禮拜。
基督教國家都係喺星期日休息、到教堂做禮拜。
朱敏瀚

朱敏瀚（英文：Brian Chu，1992年5月23號—）係香港無綫電視男藝員，參加2010年第24期無綫電視藝員訓練班入行，之後主要拍電視劇，代表作包括《點解阿Sir係阿Sir》嘅莫澤基。
朱敏健

朱敏健，香港親中派政治人，香港再出發大聯盟發起人之一。
朱拔省

朱拔省（Provincia de Chubut）係阿根廷廿三省其中一個，喺國土南部，大西洋海邊，首府係羅森。
朱敏熙

朱敏熙，係大韓民國嘅一個女藝人同埋歌手。
朱文

朱文，香港親中派政治人物。

政治立場
佢政治立場係親中派，曾經支持北京未經諮詢或香港人同意，強行訂立嘅《港版國安法》，又曾經公開支持習近平。
朱文佳

朱文佳（英文：Chu Man Kai，1990年10月17號—），香港傷殘羽毛球運動員，讀過樂善堂余近卿中學。佢喺2021年參加咗2020年夏季殘疾人奧林匹克運動會，喺男子單打SH6級為香港拎到銀牌。
橡樹嶺冰磧

橡樹嶺冰磧（英文：Oak Ridges Moraine、法文：Moraine d'Oak Ridges）係加拿大安大略省南部嘅一座冰磧，有好大嘅生態重要性，係當河、紅河、坎巴河等當地好多條河嘅源頭。哩座冰磧係東西走向，位置大概喺東邊安大略省彼得堡市米湖（Rice Lake）到西邊卡爾頓鎮（Caledon）嘅之間，面積有1,900平方公里。
維基同享有多媒體嘅嘢：橡樹嶺冰磧
橡樹街

橡樹街（英文：Oak Street）係香港九龍油尖旺區一條街，喺大角咀，由福全街去到櫻桃街，全長0.3公里，同左右兩邊嘅杉樹街同槐樹街大致平行。
橡皮糖

橡皮糖又叫軟糖，係糖嘅一個類型，用到魚膠類嘅材料去整，質地軟身容易𡁻。
橡膠

橡膠（粵讀：zoeng⁶ gaau¹），又叫樹膠，係一種有彈性嘅聚合物。佢可以由一啲植物嘅樹汁中得到，亦可以係人造嘅，兩者都有相當多嘅應用及產品，例如車呔、墊圈等，成為重要經濟作物。橡膠嘅種植主要集中喺東南亞地區，例如泰國、馬來西亞、印度尼西亞。
橡膠傳入英國後，啲人發現呢種物料能夠非常有效擦走鉛筆留低嘅痕跡，於是發明咗擦膠。橡膠英文名rubber係由1770年時英國普利斯特里因為發現佢擦得走（rub off）鉛筆筆跡。
按照製成方式嘅唔同，橡膠可以分為合成橡膠同天然橡膠兩類。
橡芽

橡芽係一套由RubberBand唱，響2012年12月推出嘅第六隻碟，由金牌大風發行。
橡皮圖章

橡皮圖章係圖章嘅一種，由手柄、橡皮圖案文字組成。而家原子印唔使先吸印泥墨水再印紙，因為自己入面有墨水出。橡皮圖章係寫字樓文具之一。
橡皮艇

橡皮艇係橡膠皮嘅艇仔，入面裝滿空氣，好多時都用嚟做救生艇，亦可以裝摩打當普通艇用。
橡筋

橡筋係一種用橡膠同乳膠造成嘅圈，一般用嚟綁埋啲嘢一齊。1845年3月17號由Stephen Perry發明。
橡膠彈

橡膠彈（英文：Rubber bullet）係種防暴用嘅非致命武器，即係經由槍發射嘅橡膠製子彈，用法係將彈射向群眾嘅腳部。
橡膠彈係由北愛爾蘭喺1970年開始用，之後傳到世界各地，通常係用嚟防暴。
如果橡膠彈用得唔妥當，譬如打中人嘅頭同頸，有機會搞到永久性傷害甚至死得人。
微果草屬

微果草屬（學名：Microcaryum）係紫草目紫草科嘅一個屬。
微波

微波，係波長範圍由1毫米到1米之間嘅電磁波（頻率由0.3到300GHz），波長細過無線電波、大過T光。
微架構

微架構（microarchitecture）喺電腦工程上係指一個指令集架構點樣喺一個處理器上實現。
微波工程

微波工程（microwave engineering）係工程學一門，研究微波嘅相關工程設計。
微波爐

微波爐（粵拼：mei4 bo1 lou4）係一種用微波嚟加熱嘢食嘅電器。
微生氏

微生（粵拼：mei4 saang1）係唐人姓氏，喺《百家姓》裏頭排第474位，依家經已冇乜人用。
呢篇微生氏係同姓氏有關嘅楔位文章，重未寫完嘅。麻煩你幫手充實佢。
植物園站

植物園站 (雪蘭莪)：馬來西亞萬達鎮 - 巴生綫嘅車站。
植物園站 (星加坡)：星加坡地鐵環綫同濱海綫嘅轉車車站。
植物園站 (廣州)：中國廣州地鐵6號綫嘅車站。
植物園站 (北京)：中國北京地鐵西郊綫嘅車站。
植物園站 (重慶)：中國重慶軌道交通5號綫嘅車站。
植物園站 (烏魯木齊)：中國烏魯木齊地鐵1號綫嘅車站。
植物園站 (成都)：中國成都地鐵3號綫嘅車站。
植物智能

植物智能（粵音：zik6 mat6 zi3 nang4；英文：plant intelligence）係指由植物所展示嘅智能。事實表明，植物有能力對環境嘅變化畀反應，可以（例如）喺自己或者隔離嘅同類受到小昆蟲侵襲嗰陣釋放驅蟲嘅化合物。如果研究者採用最寬鬆嘅「智能」定義嘅話，智能可以泛指透過處理資訊嚟解難同適應環境嘅能力，而喺呢種定義下，好多物種嘅植物的確可以算係展現緊智能。

定義問題
内文：智能
喺廿一世紀嘅心理學界，研究者對於「智能」呢個概念要點樣界定，仲未有咩共識可言。智能一般會包括記憶、解難、思考以至語言等嘅能力。

植物記憶
一樖捕蠅草嘅葉
植物有一定嘅記憶能力。已知嘅植物冚唪唥都缺乏專門處理記憶嘅器官（指腦或者某啲形式嘅神經系統），所以古典嘅科研一般都認為植物係冇記憶能力嘅，但廿一世紀初嘅研究開始挑戰呢種諗法。研究發現，植物有神經傳遞素，而且動作電位（簡單講就係神經細胞傳嘅一種訊號）會對植物嘅反應同光合作用有影響。而且植物仲至少曉喺短時間之內儲住啲資訊－即係話某程度上具有短期記憶能力。
喺植物記憶嘅研究上，捕蠅草（學名：Dionaea muscipula）係一個常見嘅研究對象。捕蠅草源於美國東部嘅亞熱帶濕地嗰度，佢哋所住嘅地方嘅泥土一般都係冇乜養份嘅，但係就進化出捉動物嚟食嘅能力，主要食昆蟲。捕蠅草嘅葉正常情況下係打開嘅，而當塊葉上面嘅毛（每邊三條）感覺到昆蟲踩喺上面嗰陣，會一嘢合埋挾住隻蟲，等佢走唔甩，跟手塊葉就會分泌啲消化液出嚟監生消化咗隻蟲佢。喺呢個過程當中，捕蠅草用咗一種特殊嘅機制：佢唔可以吓吓一感覺到啲毛受刺激就合埋同開始消化，因為噉會搞到佢塊葉會喺受啲唔係昆蟲嘅嘢（例如係跌落嚟嘅樹葉）刺激到嗰陣合埋，嘥嗮啲時間同消化液；所以捕蠅草嘅毛有種特殊機制，要有兩條毛喺 30 秒之內都受到刺激（即係有啲嘢喺塊葉上面郁）嗰陣，塊葉先會合埋，呢個機制表示樖捕蠅草起碼要喺第二條毛受刺激嗰一刻以某啲型式記得第一條毛喺少過 30 秒之前受過刺激－算係一種原始嘅記憶能力。
植物油

植物油（英文：Vegetable Oil）係市面上各種食油（芥花籽油、橄欖油、葵花籽油同大豆油等等）嘅統一稱呼，又叫菜油。
植物奶

植物奶（英文：Plant milk）係將植物經過浸泡、研磨、壓榨等加工方式，製成同動物奶嘅顏色同口感類似嘅嘢飲。

飲植物奶原因
凡因為某啲因素而唔能夠從動物奶之中吸收營養嘅人士，可能需要飲用植物奶代替：
患有乳糖不耐症嘅人士：呢類人飲牛奶之後會導致腸胃不適甚至肚痾，而植物奶不含乳糖，因此可以代替牛奶。
對牛奶有敏感嘅人士：可以飲植物奶代為補充營養。
食素人士：基於道德同動物權益。
減肥人士：部分植物奶嘅卡路里比較低，碳水化合物又較少，適合減肥人士。
植物人

植物人係一個人佢大腦幾乎死晒，冇意識，人雖然未死，心重跳，肌肉重有條件反射，就好似植物一樣嘅人體。條命要人哋照顧先得，包括食嘢同排泄。
植物固醇

植物固醇（phytosterol）係存在喺高等植物當中嘅固醇。
李恂

李恂（808年—844年5月7號），係唐朝嘅皇子，唐憲宗嘅第十個仔，佢阿媽姓杜。
長慶元年（821年），李恂俾佢三哥唐穆宗封做沔王，但歷史書入面唔係有好多關於佢嘅嘢。佢大仔李瀛被封為晉陵郡王。
李恆

李恆（795年—824年2月25號），係大唐第十二位皇帝（唔計武則天），820年到824年在位，跟廟號叫唐穆宗。
李恆在位期間，牛李黨爭開始激化，而且縱情享樂，搞到藩鎮反叛，令到元和中興氣象消失。
李恆做皇帝時間得嗰4年，就因為服食仙丹而死。
李恩宙

李恩宙（粵拼：lei5 jan1 zau6；韓文：이은주，1980年12月22號—2005年2月22號）係南韓女演員。

生平
李恩宙喺全羅北道群山市出世，首爾嘅檀國大學戲劇電影學系畢業。高中嗰陣做過制服形像模特兒。1998年第一次拍電視劇，喺SBS電視台嘅《白夜3.98》演出。1999年第一次拍電影，喺《紅鱒》演出。2001年成為嗰陣時出名新晉導演洪尚秀嘅作品《오! 수정》嘅女主角，重憑住呢部片攞到大鐘賞嘅新人獎。2004年，佢喺而家韓國史上第二入場觀看率嘅電影《太極旗飄揚》入便做女主角，飾演韓戰入便為求生計而參與朝鮮勞動黨集會重因為咁畀南方政府槍殺嘅角色。
2005年2月22號晚，喺京畿道城南市盆唐區嘅公寓入便畀屋企人發現留低咗遺書，同時割脈同埋上吊雙料自殺，終年24歲。當時佢只係啱啱喺檀國大學正式畢咗業幾日。因為李恩宙係基督徒，佢嘅自殺令人覺得奇怪。有報導指佢喺2004年拍電影《the Scarlet Letter》嗰陣時因為有裸露同埋同韓石圭扑嘢嘅鏡頭，所以受到精神壓力長期失眠。呢個講法畀經理人公司否認；因為佢早喺《오! 수정》時都已經有裸露同埋扑嘢嘅場面，只係鏡頭經過黑白處理。但係另外有一個講法指李恩宙自從《情約笨豬跳》開始，到《向左愛向右愛》同埋《太極旗飄揚》，佢所演嘅角色唔係意外早死，就係因病早死，都係紅顏薄命，所以指佢可能係抽離唔到之前嘅戲集入便嘅角色。假如真係嘅話，佢係繼張國榮之後另一位抽離唔到角色而自殺嘅出名影星。
2月22號亦係佢喺《情約笨豬跳》入便嘅角色過身嘅日子。
李恩宙嘅遺體火葬。根據韓國人嘅習俗，白頭人送黑頭人嘅喪事會用火葬，令死者可以安心。
李恪

李恪（619年—653年3月10號），字厶，大唐太宗第三仔，隋煬帝個囡楊妃所生。
永徽四年（653年）房遺愛、高陽公主夫婦謀反事敗，房遺愛為求免死，屈埋李恪都有份謀反。二月初三（公曆3月10號），長孫無忌以佢涉及謀反案為名，將佢絞殺，年35，四個仔李仁、李瑋、李琨、李璄流放嶺南。
維基文庫有原文：
:zh:旧唐书/卷76
維基文庫有原文：
:zh:新唐书/卷080
李悅彤

李悅彤（Liddy Li，1987年11月6號—），原名李婷，係香港電影演員，湖南出世，做過無綫電視藝員，出名演出包括綜藝電視節目《耳分高下》做SING之天使「檸檬」，同埋電視劇《南華夢飛翔（中文：南華夢飛翔）》做「細Mon」。

新聞事件
2014年5月26號，李悅彤被香港媒體拍到同已婚嘅香港導演彭順（彭順妻子係李心潔）出遊親密接吻嘅影片，引發婚外情風波。事件爆出後，李悅彤閂咗個人網路帳號評論功能，同埋刪咗微博所有貼文同留言，但仍保留同彭順嘅合照。2014年5月28號，導演彭順聯合妻子李心潔發表聲明協議共同面對，攜手同行。李悅彤後尾刪埋同彭順嘅合照，引發關注。
2014年5月31號，香港九龍啟晴邨發生槍擊案，疑兇李德仁喺第二日吞槍自殺。佢大女李婷嘅背景資料同李悅彤一樣，被傳媒懷疑係同一人。
李恩美

李恩美（1987年1月17號—2011年6月19號）係南韓三人女子團體IRIS主力成員。

被謀殺
2011年6月19號凌晨約莫兩點沓三，當李恩美返緊喺京畿道始興市嘅屋企途中，畀28歲姓趙嘅前度男朋友襲擊，喺佢頭部同埋腹部連拮65刀，李恩美即死喺刀下，終年24歲。有指一直想結婚嘅李恩美突然提出分手，令趙男心有不甘，動咗殺機，飲咗兩罐啤酒之後狠心下毒手，但係確實嘅犯案原因同埋案發詳情重需要差人作進一步調查。
2011年12月19號，行凶者畀首爾高等法院判咗17年有期徒刑。
李恒頴

李恒頴，香港親中派政治人物兼商界人士。

選舉經歷
喺2021年9月，佢當選成為香港特别行政區選舉委員會地產及建造界委員。之後佢喺李家超無提政綱嘅情況下，有份提名李家超參與2022年香港行政長官選舉。
李恕權

李恕權（粵拼：lei5 syu3 kyun4；英文：David Lee；1957年9月4號—），係臺灣男歌手。佢喺臺灣澎湖出世，十三歲嗰陣移民美國。佢喺NASA道做過嘢，1980年喺美國出首張專輯《Take Me There》，1983年憑住《迴》呢隻歌喺臺灣成名。佢都被叫做「蚱蜢王子」，之後佢淡出歌壇，去做電腦工程、錄音同教書。
李悝

李悝（讀虧），又叫李克，東周戰國時，魏國人。助魏文侯提升土地農產量。亦控制糧價，唔會過高或者過低，因爲過低傷農，過高傷及百業。
李逾

李逾（740年代?—820年4月10號）係唐朝皇子，唐代宗李豫嘅第五個仔。歷史書無寫低佢阿媽係邊個。
佢嘅出生年期唔係好清楚，但係睇佢嘅同父異母嘅阿哥李邈同細佬李迥嘅出生年期推測，應該喺746年同750年之間。大歷十年（775年），李逾被封為郴王，同埋睦王李述、韓王李迥、忻王李造幾個皇子做節度使，李逾做咗渭北鄜坊節度大使。建中四年（783年），同簡王李遘一齊，郴王李逾改封為丹王。元和十五年（820年）二月廿四，李逾死咗。佢嘅後裔係嗣丹王李允。
李達三

李達三，大紫荊勳賢，JP（英文：Li Dak Sum ，1920年10月9號—），原名李賢銓，係香港生意人同親中派政治人，亦係香港再出發大聯盟發起人之一。
李運騰

李運騰，香港原訟法庭法官，國安法指定法官之一，因為有份處理唔少政府對民主派人士政治檢控嘅案件，而得到一啲公眾關注。
李運騰喺香港大學攞咗法學士學位同埋法學專業證書之後，喺93年加入咗前嘅律政署，做起檢察官。到咗95年，晉升做咗高級檢察官，05年再晉升做副首席政府律師，同年都出任高級助理刑事檢控專員嘅職位。佢喺13年被委任去區域法院做法官，19年1月14號起就升級做高等法院原訟法庭嘅法官。
松永真穗

松永真穗 ，係日本嘅一個女藝人同埋配音員。
松永章

松永章（1948年8月8號—）係日本足球員，司職前鋒，曾經喺1973～1976年間爲日本足球代表隊出場10次，入咗2球。
松氏

松（粵拼：cung4）係唐人姓氏，喺《百家姓》裏頭排第216位。

名人
松贇，隋朝官員。
呢篇松氏係同姓氏有關嘅楔位文章，重未寫完嘅。麻煩你幫手充實佢。
松永信夫

松永信夫（1921年12月6號—2007年9月25號）係日本足球員，司職中場，曾經喺1954～1955年間爲日本足球代表隊出場4次。
松永成立

松永成立（1962年8月12號—）係日本足球員，司職守門員，曾經喺1988～1995年間爲日本足球代表隊出場40次。
松永碩

松永碩（1928年6月25號—2013年3月4號）係日本足球員，司職前鋒，曾經喺1951年爲日本足球代表隊出場1次。
松永一慶

松永一慶（1977年11月13號—）係日本足球員，司職前鋒，效力過廣島三箭，及福岡黃蜂。
松永祥兵

松永祥兵（1989年1月7號—）係日本足球員，司職中場，效力過愛媛FC。
樹獺

樹獺（學名：Folivora），又寫做樹懶，係哺乳綱披毛目下一個亞目，現存有2個科。
樹蘿蔔屬

樹蘿蔔屬（學名：Agapetes）係杜鵑花目杜鵑花科嘅一個屬。
樹袋鼠

樹袋鼠係罕有嘅袋鼠品種。顧名思意，佢哋主要住喺樹上面，身型亦都細過其他成日見嘅袋鼠品種，雖然係咁，其實佢同其他袋鼠無乜分別。最先知道樹袋鼠嘅外地人，係位曾經去過新畿內亞，印尼一帶捉動物標本嘅德國人穆勒（Saloman Muller）。樹袋鼠嘅屬名 Dendrolagus，都係佢改嘅。個名係希臘文，係野兔咁解。

生物學特徵
同其他袋鼠一樣，樹袋鼠屬於有袋類，袋鼠仔會匿埋喺佢阿媽肚嘅袋度成長一段時間。母親通常一胎產一仔。同袋鼠一樣，係食齋嘅，主要以樹葉，果實為食物。有關樹袋鼠嘅生態資料唔多。雖然可以喺地面跳到，但主要住喺樹上，而且身手敏捷，可以由一棵樹跳到另一棵樹。

保育現狀
自從歐洲人進入新畿內亞之後，呢 50 年以來，畀獵人揸住啲越嚟越先進嘅槍追殺，數目大減。而家有好幾種已到瀕臨絕種嘅邊緣。
香港動植物公園喺20世紀 70年代曾經飼養過古氏樹袋鼠，而家已冇飼養喇。
墨爾本動物園（Melbourne Zoo）所飼養嘅樹袋鼠
樹突

樹突（英文：dendrites）係由神經細胞細胞體上面多個地點分枝出嚟嘅結構，呢種好似樹枝噉嘅形狀令佢哋俾人比喻式噉嗌做「樹」突。多數神經細胞接收訊號，都係靠連接住第啲神經細胞樹突嚟接收嘅，樹突會向四周圍嘅其他神經細胞嗰度分枝，令一粒神經細胞可以同時接受數以千計嘅輸入。
樹蛙

樹蛙一般係指樹蛙屬嘅動物，生物分類上屬無尾目樹蛙科，有大約四十幾個品種。
樹生橋公園

樹生橋公園係喺广东省佛山市顺德区容桂街道嘅一個公園，公园入面嘅樹生橋而家係“容桂十景”之一。而樹生橋就係一座由榕树根生成嘅桥，以“榕树生桥”嚟起名。樹生橋始建于明代隆庆到万历年间（1567年～1620年），一開始由於係起咗喺鹏涌上面，所以叫做「鹏涌桥」，後尾先至稱為「樹生橋」。

相關作品
《龍出海》（1992年）：珠江電影製片廠拍攝出品嘅中國大陸劇情片電影，樹生橋係呢部戲嘅其中一個取景點。
《情定樹生橋》（2022年）：順德區容桂音樂劇協會創作嘅、以民國時期順德本土鄉情為故仔背景嘅音樂劇，佢嘅創作靈感就嚟自於樹生橋。
樹狀圖

喺圖論上，一幅樹狀圖（英文：tree）係指一幅無向圖，是但攞兩個點，佢哋之間有頂櫳有一條路徑，或者等價噉講，樹狀圖係一幅連通無環無向圖。一幅樹林圖（forest）就係指一幅無向圖，是但攞兩個點，佢哋之間有最多一條路徑（可以無），或者等價噉講，樹林圖係一幅無環無向圖，又或者係一堆樹狀圖嘅互斥併圖。
樹皮

樹皮係木本植物入面莖同根最外面嗰層木質組織。
李金玲

李金玲（粵拼：lei5 gam1 ling4，1955年出生），係台灣女歌手。佢出過八張唱碟。佢嘅代表作有《一條日光大道》。
李金玲專集

《李金玲專集》係台灣歌手李金玲出嘅第三張唱碟。喺1973年8月15號由歌林唱片發行。

簡介
呢隻唱碟收錄咗10隻歌。
李鉉在

李鉉在，係大韓民國嘅一個男藝人同埋歌手。
李重茂

唐殤帝李重茂（695年—714年）係大唐皇帝，唐中宗細仔，景龍四年（710年）六月登基，開元二年（714年）死，諡號殤皇帝。

生平
李重茂響武后延載元年（695年）出世，聖曆三年（700年）封做北海郡王，中宗神龍元年（705年）封做溫王、右衛大將軍，又做埋贈州大都督。景龍四年（710年）李顯俾人毒死，六月初四韋后暫管國家，改元唐隆。六月初七韋后立十六歲嘅李重茂做皇帝，韋后垂簾聽政。李重茂繼位唔夠一個月，六月二十號夜晚，李旦三仔臨淄王李隆基、太平公主連埋禁軍將領，起兵入宮，將韋后同安樂公主等人殺死，就係唐隆之變。
六月二十四號李重茂退位，睿宗復辟。睿宗景雲二年封做襄王，李重茂走出長安，去到集州，睿宗叫中郎將同武士五百人守備（即係監視同軟禁噉樣）。玄宗開元二年（714年），李重茂死喺房州。葬喺武功西原，死時年僅二十歲，好可能冇仔女。
李銀瑨

李銀瑨，係大韓民國嘅一個女藝人同埋歌手。
李鉉雨

李鉉雨，係大韓民國嘅一個男藝人同埋歌手。
檸檬酸

檸檬酸（分子式：C6H8O7；結構式：）係種酸，主要喺檸檬、青檸同各種柑桔類生果搵得到。喺室溫情況下呈固體。屬於有機化合物。

反應
可以以一水合物或者無水合物出現，如果渠喺凍水入面結晶就會出一水合物。咁如果將一水合物加熱，會失去結晶水，變返做無水合物。
渠係一種三元酸，可以同鹼反應產生相應嘅檸檬酸鹽。

用途
可以作為食物添加劑。喺柑橘類生果同果汁入面都會有。
檸檬雜飲

檸檬雜飲（英文：lemon squash），又叫鮮檸雜飲，簡稱凍檸雜或者檸雜，係嘢飲一種，有檸檬汁、糖漿同梳打水，杯邊有一塊仔檸檬做裝飾。舊時香港唔少西餐廳都有得飲，而家就比較少見。

相關嘢飲
亦有將檸檬換成橙，叫鮮橙雜飲（英文：orange squash）或者橙汁雜飲，簡稱凍橙雜或者橙雜。
櫃

裝珠寶嘅櫃仔。哩個櫃嘅左邊係櫃桶，右邊係櫃門。
櫃（粵拼：Gwai4），傢俬一種，用來裝嘢。櫃多數係企身，側邊有櫃門，或者櫃桶，可以打開拎嘢裝嘢。
櫃桶

櫃桶（粵拼：Gwai4 Tung2）係傢俬嘅一個部件，係一個冇頂嘅箱形物體，主要用嚟擺嘢。櫃桶通常會裝落喺個櫃度，有時亦會裝落喺其他傢俬，譬如床下底。
櫃檯買賣

櫃檯買賣（英文：over-the-counter trade，OTC trade）係指唔喺交易所嘅監管之下做嘅投資買賣。有好多投資者嚟都唔鍾意櫃檯買賣：同喺交易所監管下做嘅買賣比起嚟，櫃檯買賣嘅市場流通性低啲，而且透明度又低啲（好多時直情唔會公佈買賣價），成日俾人話容易有人出古惑。
檻火盆

檻火盆，又寫做檻火盤，係中華傳統習俗，先準備一個火盆，然後畀人檻過去，可以消除陰氣同邪氣。喺粵語地區，多數係啲唔吉利嘅事完成後（譬如喪禮完結、出監）就去檻火盆，寓意衰嘢到此為止。喺其他中華地區，一啲喜慶事（譬如婚禮）一樣都會有檻火盆嘅習俗。
櫛引實

櫛引實（1967年6月10號—）係日本足球員，司職守門員，效力過東芝，大塚製薬，京都不死鳥，及福岡黃蜂。
櫛引一紀

櫛引一紀（1993年2月12號—）係日本足球員，司職後衞，效力名古屋鯨魚。
怡峰苑

怡峰苑係香港嘅一個居者有其屋屋苑，喺新界葵涌石梨貝梨貝街8號，一共有2座樓，1999年入伙。呢個屋苑喺居者有其屋第十九期甲開賣，嗰時嘅開賣價介乎港幣$793,500 - $1,724,900。
怡景道

怡景道（英文：Yee King Road），係香港寶馬山一條馬路，由雲景道開始，去到勵德邨道。
怡和街

怡和街係香港銅鑼灣一條馬路，由軒尼詩道出發，經百德新街、糖街同邊寧頓街呢幾個路口，去到高士威道。
怡和街68號

怡和街68號，原先叫百利保廣場（Paliburg Plaza），係香港一座寫字樓，喺銅鑼灣怡和街68號，鄰近邊寧頓街同伊榮街，隔籬係富豪香港酒店。大樓前身係豪華戲院，1989年重建好，原業主係百利保控股，2004年賣咗畀摩根士丹利，之後新業主唔再用大樓原名，只係用地址門牌稱呼。
怡庭營地

怡庭營地（英文：Yee Ting Campsite）係香港一營地，專畀露營，歸漁農自然護理署管，屬西貢西郊野公園，行政上歸西貢區。營地屬小型，有營位少過二十。季節性水源取自溪澗。
營地喺北潭路車路側，即北潭路，近鯽魚湖一帶，近麥理浩夫人度假村巴士站，對住鹿湖郊遊徑起處。私家車要批准先入得，不過有巴士到。就近署方訂有行山徑，有北潭涌家樂徑，有鹿湖郊遊徑。營地有涼亭歇下。飲食有燒烤爐、檯櫈。有廁所，不過係旱廁。
怡心園

怡心園向住將軍澳隧道公路外牆特登減少窗口，去降低汽車噪音嘅滋擾。
怡心園由香港房屋協會發展嘅住宅物業，喺香港新界將軍澳寶康路88號，將軍澳非填海區域，本來係夾心階層住屋，後來改為私人樓賣。屋苑喺將軍澳新市鎮北面，近港鐵寶琳站、寶豐路、寶康路同埋陶樂路。怡心園喺1999年1月入伙，總共有五座共1,526個單位，每層有六或者八伙，附設一座私人住客會所同509個車位。

住客會所
住客會所有閒坐間、健身室、兒童遊戲室、乒乓球室、跳舞室、兒童遊樂園、平台花園、乒乓波枱、棋區、緩跑徑、燒烤場。
怡安中心

怡安中心（Greenwich Centre）係香港一座寫字樓，喺北角炮台山英皇道260號，1980年代起好，高23層。
歌度有…送歌哥

《歌度有…送歌哥》（From The Song By New Youth Barbra Shop），係香港電視娛樂製作嘅音樂節目，屬「歌度有…系列」，2017年10月20號到2018年1月19號逢禮拜五22:30-23:00喺ViuTV播，主持係唱作樂隊新青年理髮廳。節目係想「貼地」主題透過音樂帶到社會唔同角落。

節目調動
2017年12月1號：由於直播《2017 MAMA亞洲音樂大獎-香港站》，所以暫停播映一集。
歌度有…音樂微電影

《歌度有…音樂微電影》（From The Song: Music Microfilm），係香港電視娛樂製作嘅音樂節目，「歌度有…系列」新一輯，2017年8月6號到8月20號逢禮拜日21:30-22:00喺ViuTV播，8月25號到9月29號改到逢禮拜五22:30-23:00播。節目由新晉導演同本地歌手拍咗18套音樂微電影，每集播兩套。
歌度有榜

《歌度有榜》（Music Choice），係香港電視娛樂製作嘅音樂節目，屬「歌度有…系列」（不過英文名無沿用「From The Song」），2018年1月26號開始逢禮拜五22:30-23:00喺ViuTV播，主持係李拾壹。節目會用街訪方式調查香港人喺唔同情況下嘅音樂流行榜，而主持會分析上榜原因，重會請其中一位上榜歌手分享得獎感受，同埋演繹得獎歌同新歌。節目又會搵樂壇失蹤嘅歌手。
歌川廣重

歌川廣重（1797年—1858年10月12號），日本畫師，江戶人，以浮世繪而聞名。生於江戶寛政九年，卒於江戶安政五年九月初六。本名叫安藤重右衛門，文化九年，拜歌川豐廣為師而得名。流傳本名叫安藤廣重，咁唔妥當，安藤為姓氏，廣重為名號，兩者唔能混用，本人一生都未咁叫過。之後名號有一幽齋廣重、一立齋等。
佢畫作色調以藍至為特別，色料係由歐洲入口，明顯鮮色，同日本傳統所用唔同。畢生作品多不勝數，佢至出名為東海道五十三次，遊歷東海道時畫，名所江戶百景、富士三十六景都好出名。
作畫出名之外，安藤重右衛門承繼其父安藤源右衛門，消火同心之職。
歌度有…

《歌度有…》（From The Song），係香港電視娛樂製作嘅音樂節目，2017年4月9號到5月28號逢禮拜日21:30-22:00喺ViuTV播。節目每集會用選一首派台新歌做主題，度身訂造拍一個短劇。
呢個節目播咗8集後，同《林說金曲》合併做《歌度有…林說金曲》，之後再有第啲叫《歌度有…》嘅節目，組成「歌度有…系列」。
放牧

放牧（粵拼：fong3 muk6；英文：grazing）係農業上講到，畀一啲食草嘅家畜（牛同羊等）放去戶外自然環境，畀佢哋自己食野生嘅植物。
放生

放生係將被人類捕捉同可能被宰殺嘅動物放歸大自然嘅行為，亦係佛教裡面嘅儀式。
放浪美利堅

《放浪美利堅》（英文：The Great American Outdoors）係香港MakerVille製作嘅遊埠節目，由梁彥宗‎主持，係繼《放浪加勒比》後「放浪系列」嘅第二套作品，2023年4月8號到6月10號逢禮拜六20:00－20:30喺香港電視娛樂ViuTV播出。節目主持會去遊歷美國嘅野外地方。
放火

放火（arson），又叫縱火，係人特登整場火燭出來。放火好多時嘅目的，係令到人哋有損失。法律上，放火係罪。放火可能燒屋燒樓，亦可能燒山燒森林郊野。有時重燒自己嘢，等拎保險。因為咁，火災後都會調查係起火原因，分出係自然定人為，責任邊個孭等等。有幾個火頭就有可能係縱火，即係消防員話「場火有可疑」。
放濕機

放濕機，係種電器，裝喺房入面嘅位置，用嚟增加環境濕度，一般喺天氣乾燥時開住。
放熱過程

放熱過程（exothermic process，「exo-」係「向外」噉解）喺熱力學上係指一個會釋放能量嘅過程。
放狗

放狗係帶屋企隻狗出街、做運動、一般都畀埋佢大小二便。放狗可以係為興趣（pastime）、責任或者係一份工。一般係由屋企出發，最後返屋企。放狗嘅人一般係同隻狗一齊住（即係狗主），亦可以係職業放狗師。
出街嘅狗大部份會戴上頸圈或 choke chain 用狗繩拖住嚟行。有啲人用狗箍（harness）。各個地方嘅法律唔同，狗一定要用狗繩拖實，大狗甚至要帶口罩。

問題
對於愛犬人士，放狗係一件開心事，可以放開同隻狗玩吓；不過只係幫女友替人放狗嘅就唔多好受，隻狗周街屙屎屙尿，又要做阿四落手落腳搞清潔，唔理又會畀差人告垃圾蟲。
好多地方係唔准放狗嘅，尤其係私家路「嚴禁放狗」，因為有啲放狗人士同隻狗會整污糟啲地方。

職業放狗師
職業放狗
職業放狗師就係收錢幫人放狗嘅人。喺一啲地方，放狗師要攞牌同埋要識得動物急救。

其他意思
喺落閘放狗嘅意思，放狗嘅意思係放開狗鍊，畀佢哋守衛間屋嘅範圍，同放狗咬人一樣意思。